15 दिनों से चल रहा किसानों का धरना डीसी के आश्वासन के बाद हुआ खत्म
किसानसभा का विभिन्न मांगों को लेकर चल रहा धरना 15 दिन के बाद सोमवार को प्रशासन के समझाने पर स्थगित हो गया। उपायुक्त निखिल गजराज ने किसान सभा के प्रतिनिधिमंडल से चर्चा करने के बाद मांगें पूरी करने का आश्वासन दिया।
उन्होंने कहा कि वर्तमान में ओलावृष्टि जलभराव से खराब हुई फसलों का पूरा आंकलन किया जाएगा। लावारिस पशुओं के लिए हिसार में 50 एकड़ में पशुबाड़े का निर्माण शुरू कर दिया गया है। प्रशासन गांवों में भी इसी प्रकार से लावारिस पशुओं के लिए पशुबाड़े बनवाएगा। उन्होंने कहा कि पशु मेले शुरू करवाने के लिए हरियाणा सरकार को प्रस्ताव भेज दिया जाएगा। नहरी पानी टेलों पर मिले किसानों को दिन के समय 8 घंटे बिजली मिले गांव की दूसरी समस्याओं जैसे पानी की सप्लाई की समस्या पर भी विचार करने का आश्वासन दिया है। इस दौरान राज्य सचिव प्रदीप सिंह, मोलड़ सिंह आर्य, सूबेसिंह बूरा, कर्मसिंह कंवारी, भूप सिंह बेनीवाल, बारुराम मुकलान आदि उपस्थित रहे।
लघुसचिवालय के बाहर मांगों को लेकर धरने पर बैठे किसान नारेबाजी करते हुए।
hin_Deva hin_Deva hin_Deva hin_Deva